คือหนูมี พสพ คืนวันที่24 เดือนกพ แล้วกินยาคุมฉุกเฉินแบบเม็ดเดียว เช้าวันที่25 กพค่ะ จากนั้น 4วันก็มีเลือดออกแล้วหยุดไป พอถึงวันที่ 12มีนา ตื่นมาเหมือนตกขาวจะเป็นสีน้ำตาล แต่ก็ไม่ได้เยอะจนถึงใส่ผ้าอนามัยค่ะ จะมาเยอะวันที่14 เลือดแต่เลือดก็ยังเป็นสีน้ำตาลอยู่ค่ะ จนล่าสุดวันนี้วันที่15 เลือดก็ยังสีน้ำตาลค่ะ แบบนี้จะท้องมั้ยคะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องด้วยได้จากที่กล่าวมา หลังกินยาคุมฉุกเฉินไปประมาณ 1-2 สัปดาห์อาจมีเลือดออกมาได้ คิดถึงว่าเป็นผลข้างเคียงจากการตั้งครรภ์ได้น้อย ถ้าได้กินยาอย่างถูกต้องภายใน 72 ชั่วโมงหลังจากนี้ให้สังเกตรอบเดือนค่ะ ถ้ารอบเดือนมาภายใน 22-35 วันจากครั้งก่อนแล้วก็แสดงว่าน่าจะไม่ตั้งครรภ์ แต่หากไม่แน่ใจว่าเป็นเลือดจากอะไร ควรยืนยันการตั้งครรภ์ไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากยังมีเลือดออกผิดปกติต่อเนื่องเกิน 7 วันแล้ว ก็ควรไปพบแพทย์เพื่อตรวจเพิ่มเติม